da da da nb da da da nb nb da da es da da da da da da da nb nb da da da da da da nb nb da da da da da da da da nb nb da da da da da da nb nb da da en da da da nb nb da da nb da da da nb nb da da da da da da da da da da nb nb da da da da da da da da da nb nb da da da da da nb nb da da da da da da nb nb da da da da da da da da da da da nb nb da da nl da da da nb nb da da da da da da da nb nb da da mg da da da da sv da nb nb da da da da sv nb nb da da da da da nb nb da da nl da da da da nb nb da da nn da nb nb da da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da sv nb es da da da en nb da da da da da nl da mg da da nl nn da da pl da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: maj 2020
søndag den 31. maj 2020
Bog nr. 19 - Dødelig løgn
Det var en god bog. Spændende og med et par fine twist. Den handler om Alison, som var kæreste med Will. Han sidder nu i fængsel, angiveligt er han en seriemorder. Nu er der igen sket et mord, på samme måde som dem, Will er dømt for. Han vil kun hjælpe politiet, hvis han kan mødes med Alison.
Den skyld og skam som Alison påfører sig selv er interessant og fylder også en del i bogen. Og ellers undersøger bogen temaer som kærlighed, forskellige personligheder og løgne. Samtidig springer bogen frem og tilbage i tid og personer. Uden at det dog bliver forvirrende.
Jeg vil helt klart anbefale denne bog. Du kan læse mere om bogens handling her.
Indsendt af Birgitte B kl. 15.04 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 29. maj 2020
Jeg prøver virkelig at spise sundt, men det er svært i disse tider. Jeg arbejder stadig hjemme, dvs. at jeg kan holde fyraften fra spisebordet og gå direkte ud i køkkenet og lave pandekager.
Og når jeg har bagt cookies, så er det jo fristende at spise en eller tre til min formiddagskaffe, nu jeg er hjemme og de bare står derude i køkkenet.
Så har vores bland-selv slik butik også åbent og om fredagen plejer vi gerne at købe lidt til weekenden. Det er bare sjældent det bliver 'lidt'.
Vi har også haft koldskål i køleskabet her for tiden. Det fungerer også godt som morgenmad, skulle jeg hilse og sige.
Min yngste sagde forrige uge til mig, at jeg altså var rigtig god til at lave pandekager. Og jeg må sige, at det ofte er lavet i mit køkken. Også før Corona. For det er nemt og smager godt. Samtidig med at jeg laver en stak, får jeg ofte også tid til at læse imens. Så det er ren win-win.
Der har dog også været lidt sunde elementer i min hverdag. Jordbær - og andre bær bliver gerne købt og spist. Men altså, jordbær er jo bedst med fløde og sukker, ik'?!!
Første del af Corona-kilo finder du her.
Indsendt af Birgitte B kl. 14.16 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hausfrau, Hverdag, Livet i almindelighed
onsdag den 27. maj 2020
Altså titlen i mit sidste indlæg indikerede jo ligesom, at der også var noget med myggestik. Og så glemte jeg at skrive det i selve indlægget.
Kort historie - jeg tiltrækker myg for et godt ord. Jeg er også allergisk og derfor svulmer myggestik op til kæmpestørrelse på mig. De kløer og huden er spændt. Så det var nærmest et under, at jeg kun fik ét myggestik på sommerhusturen. Min yngste havde allerede 10 eller flere stik fordelt på hele ryggen.
Jeg håber, at jeg kan slippe for mange myggestik denne sæson. Især fordi sommerferien skal tilbringes med to uger i sommerhus...
Indsendt af Birgitte B kl. 15.59 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Livet i almindelighed
tirsdag den 26. maj 2020
Et myggestik, hotdogs og en weekend der gik
Jeg ved ikke, hvor den lange weekend blev af. Og nu er det tirsdag og resten af familien har været ude i samfundet, mens jeg har brugt dagen på at sidde ved mit spisebord og arbejde hjemmefra.
Men weekenden blev godt brugt! Altså den indeholdt både løbeture, gåture, sommerhusbesøg inkl. badetur i havet, ansigtsbehandling, småkage-bagning og afslapning foran tv'et.
Og så var jeg hos Tina's Pølser. De har sygt mange slags hotdogs (og i øvrigt også burgere - dem har jeg ikke smagt).
På sommerhusturen tog vi et stop i Slagelse, fik shoppet lidt og spiste på café. Jeg fik en super lækker salat med syltede æg. Det har jeg aldrig smagt før, men det var rigtig dejligt.
Der var også hjemmelavet pizza denne weekend. Jeg øver mig med den der pizzadej og fyld. Både mængden og sammensætningen. Ofte er vores pizza en omgang tømt køleskab. Det smager dog stadig godt!
Indsendt af Birgitte B kl. 16.01 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Forår, Hverdag, Livet i almindelighed, Shopping, Vestegnen, Weekend
mandag den 25. maj 2020
Bog nr. 18 - Hvor intet kan røre dig
Tro det eller ej, men jeg er faktisk bagud med mine boganmeldelser. Jeg har bare fået læst en del efter bibliotekerne igen er åbnet og har ikke fået delt det herinde.
Det er måske en tilsnigelse at kalde denne bog for en roman. Den nærmer sig nok mere en novelle. Der er 275 sider, men de er sat med ret stor font og historien er heller ikke lang. Jeg læste hele bogen fra kl. 17-22 mandag (sidste uge) - også afbrudt af madlavning, spisning og madpakke-smøring (ja, de er tilbage).
I bogen er der ikke mange personer. Handlingen tager ret hurtigt fart. Plottet er ikke mystisk eller ugennemskuelig. Det er bare spænding fra ende til anden, på en måde så man ikke rigtig kan slippe bogen. På én måde en bog om familie og kærlighed. Og på en anden måde en bog med uhygge og ondskab.
Indsendt af Birgitte B kl. 16.28 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 23. maj 2020
Jeg har tvunget fri på indeklemte dage, som fredagen i går. Det vil sige, at min weekend i denne omgang er på fire dage. Og jeg nyder det. Det er næsten som en hel lille ferie.
Jeg begyndte dog torsdag med en omgang migræne. Jeg har de seneste år lidt en del af hovedpine. Men denne omgang var rigtig slem og endte også med en recept på migrænepiller fra 1813. Heldigvis hjalp de hurtigt og selv om jeg var mat i sokkerne resten af dagen, så nåede jeg alligevel ud og gå en tur i det dejlige vejr.
I går var god afslapning og i dag kører vi en tur på besøg i sommerhus. Det skulle gerne ende med årets første dyp i havet...
Indsendt af Birgitte B kl. 10.25 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed, Vestegnen
onsdag den 20. maj 2020
Bog nr. 17 - Limelight
Jeg havde faktisk forputtet denne bog i noget rod. Det var meningen, at jeg skulle have læst den i juleferien. Nu fandt jeg den - og det passede perfekt med, at jeg ikke havde flere bøger tilbage at læse. Og endnu mere perfekt, at jeg blev færdig søndag aften, som bibliotekerne åbnede mandag morgen #win-win.
Den var lidt lang tid om at komme i gang, men ellers er det en meget sød lille bog. Den handler både om familie, valg i livet, teenagere og kærlighed. Om hvordan valg i livet kan gøre én usikker. Til sidst går alt dog op i en fin lille slutning. Den er til dig, som gerne læser uformel "chick lit", men som gerne vil have en hovedperson, som er lidt ældre - her er hovedpersonen Amy gift og mor til tre børn. Et fint afbræk mellem de mere tunge bøger og absolut ikke et dårligt et af slagsen.
Bogen er på engelsk og findes ikke på dansk.
Indsendt af Birgitte B kl. 15.58 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Forår, Livet i almindelighed
tirsdag den 19. maj 2020
Husk at støtte dit lokale samfund
Dette indlæg er fra forrige uge i Lokalavisen. Og efter den nyeste genåbning, så er det jo nærmest endnu vigtigere, at vi holder fokus på at støtte og bakke op om det lokale erhvervsliv.
Corona - og alt hvad det har medført af restriktioner for vores lokalsamfund - er her stadig. Vi er stadig i en situation, hvor vi skal tage forbehold, holde afstand, vaske eller spritte hænder og prøve at holde smitten under kontrol. Jeg er også stadig "forvist" til at arbejde hjemmefra. Desværre, for jeg savner virkelig at komme ud blandt andre mennesker. Den faste hverdag har aldrig været mere savnet, tror jeg.
Jeg er også helt sikker på, at jeg taler for mange, når jeg virkelig ønsker, at vi snart får almindelige tilstande på Vestegnen igen. Indtil da holder jeg mig dog til de udstukne regler og anbefalinger fra myndighederne. Jeg undgår så vidt muligt de store samlings-punkter, såsom f.eks. havecentre og havneområderne mv.
Jeg håber, at vores lokalsamfund overlever uden for mange skrammer. Og med det mener jeg både med henblik på vores eget velbefindende, men også vores forretningsliv på Vestegnen. For trods diverse hjælpepakker så er der stadig mange lokale virksomheder, som lider eller har det svært i denne tid. Så vi må støtte, hvor vi kan - og selvfølgelig allerhelst lokalt.
Der kan købes gavekort til biograf eller museums. Du kan bruge en lokal frisør. Det er nu, vi skal overveje, om vi ikke skal holde noget af vores sommerferie hjemme på Vestegnen. Vi skal prioritere at bruge de lokale butikker så meget som muligt - og huske at blive ved med det. Også på den anden side af coronakrisen.
Herhjemme er vi f.eks. begyndt at handle primært lokalt. Desuden har vi skruet en lille smule op for forbruget. Primært fordi vi har haft mulighed for det, men også fordi vi har sparet en del penge på at være hjemsendt. Vi har været hjemme uden andet aktivitetsniveau end at gå eller løbe ture udenfor. Så vores lokalsamfund har fået vores støtte. Især vores ugentlige middag med lokalt take-away er populær hos mine børn.
Vestegnen kan nok ikke undgå at løbe ind i butikker, der lukker og slukker - eller firmaer, der går konkurs. Corona har vist sig ikke kun at være en grim sygdom, men også en krise for vores lokalsamfund. Men vi kan alle prøve at gøre vores bedste til at Vestegnen består. Det er nu, vi skal vise vores støtte og at vi alle bakker op omkring vores dejlige lokalsamfund.
Indsendt af Birgitte B kl. 15.50 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
mandag den 18. maj 2020
Det her hjemmearbejde er jo nærmest uendeligt. Jeg har kun været på kontoret enkelte gange i hele perioden. Jeg gik hjem d. 12. marts (!) og nu er skriver vi midten af maj. Og pt. ingen udsigt til at min arbejdsplads får lov til at åbne op før tidligst midten af juni til august.
Nå, men intet er så skidt, at det ikke er godt for noget. Så jeg prøver at gøre lidt ud af frokosterne på hjemmearbejdspladsen. Da jeg jo ikke er super fan af rugbrød, så får jeg ret meget varm frokost herhjemme.
Denne frokost er faktisk lidt 'snyd', for det var en kollega-frokost i det fri.
Med smørrebrød fra slagteren.
Og så en købe-sandwich fra tanken.
Se de andre hjemme-frokoster her.
Indsendt af Birgitte B kl. 16.13 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Hverdag, Livet i almindelighed, Mad
søndag den 17. maj 2020
Foråret blev ikke rigtig, som det skulle i år. Til gengæld kan man knap kalde det forsømt. Jeg har i hvert fald prøvet at udnytte det til fulde.
Og selv om min familie synes, at jeg er en smule belastende, når jeg skal fotografere blomster igen-igen. Og min Instragram konto flyder over med blomster-billeder. Ja, så nyder jeg virkelig det smukke forår. Og jeg nyder at kigge på alle mine smukke blomster-billeder, når det er gråvejr eller småregner. Det gør mig så glad.
Indsendt af Birgitte B kl. 12.55 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed, Vestegnen
fredag den 15. maj 2020
Accept af tingenes tilstand
Jeg er pt. en smule demotiveret. I går fik vi udmelding fra vores direktør om, at vi højst sandsynligt først er tilbage på kontoret til august. Det er lang tid for sådan én som mig, der ikke synderligt nyder at arbejde hjemme.
Jeg har dog accepteret tingenes tilstand - og det går også meget bedre med at finde balancen mellem arbejde og privatliv. Men jeg nyder ikke at have min bærbare stående sammen med min kontorstol ved mit spisebord.
Heldigvis er det fredag og jeg glæder mig til to fridage. Trods alt så gør det en forskel. Alene det at jeg ikke skal op og arbejde i morgen... Så jeg vil pakke al udstyr væk og koncentrere mig om at lave en lækker aftensmad til familien. God weekend derude...
Indsendt af Birgitte B kl. 15.00 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Weekend
onsdag den 13. maj 2020
I disse tider... - løbe-udgave
Jeg har fundet et løbe-mønster, som fungerer for mig. Jeg løber fast fredag og søndag og så enten tirsdag eller onsdag. De tre gange om ugen er en god rytme. Og så går det uden de store belastnings-skader. Det skulle også gerne fungere, når jeg er tilbage på arbejdepladsen igen.
Var det meget varmt at løbe i sidste uge. Jeg gruer for sommeren.
Løber jeg mellem 6-10 km. hver gang. Pt. ligger jeg på 7-8 km.
Stoppede en dame, mens jeg stod og hvilede under løbeturen. Hun ville bare høre, om jeg var ok. Jeg var bare forpustet.
Har jeg snart løbet i et helt år. 1 år!
Tænker jeg, at jeg snart skal have nye løbesko.
Fik jeg nye kompressions-strømper i Mors Dag gave, sammen med en ny sports-bh.
Indsendt af Birgitte B kl. 16.32 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed
tirsdag den 12. maj 2020
Bog nr. 16 - Mercedes-snittet
Dette er nr. 2 i serien - se dette indlæg med nr. 1. En rigtig god krimi, som kommer et spadestik dybere omkring persongalleriet. Historien har omdrejningspunkt i en lille dreng, som forsvinder fra skole under mystiske omstændigheder. Det var især de sidste tyve sider, som virkelig løftede denne krimi ud over det sædvanlige.
Jeg glæder mig til at læse nr. 3 i serien. Der er håb forude, nu bibliotekerne åbner på mandag.
Læs mere om bogens handling her
Indsendt af Birgitte B kl. 15.21 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Forår, Livet i almindelighed
mandag den 11. maj 2020
Jeg har haft en dejlig Bededags-ferie. Solen har skinnet og det har været varmt. Vi har grillet to gange og været i godt selskab både fredag, lørdag og søndag. Det hele udenfor - så der har også været brug for solcreme.
Jeg har for første gang prøvet at lave kold kartoffelsalat selv. Jeg ved egentlig ikke, hvorfor jeg aldrig havde givet mig i kast med det. Det er jo slet ikke svært.
Til gengæld har jeg også fået årets første myggestik. Hele fire af dem. Store og fede - dog knap så hævede, da jeg stadig tager antihistamin for pollen.
Med sol og det spirende flotte forår, så har det været en skøn forlænget weekend, som blev udnyttet maksimalt.
Indsendt af Birgitte B kl. 16.23 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed, Mad, Weekend
lørdag den 9. maj 2020
Lige om lidt skal mine fødder i sandalerne. Jeg føler mig ikke helt klar til det. Dog er jeg godt på vej, da jeg (stadig) smører mine fødder hver dag inden sengetid. Og netop på grund af det med sandalerne, så købte jeg en fodcreme specielt til at virke om natten.
Jeg har måske to dage tilbage i bøtten, før jeg har brugt den op. Dvs. den har holdt over en måned. Og det smarte ved emballagen er, at indeni er cremen i en 'pose'. Så når man pumper, så suger den ligesom vakuum indeni . Derved er man sikker på at få al cremen ud. Det er ellers noget, jeg var ret skeptisk omkring, for jeg har f.eks. haft bodylotion på pumpe fra Ecooking. Der var en masse spild i form af creme, som ikke kunne komme ud).
Selve cremen gør sit job, men måske knap så overbevisende som de lover. Jeg har dog ikke sovet med sokker på. De to pump creme hver aften burde stadig have givet en væsentlig effekt - hvis man skal tro på Ecooking.
Så alt i alt en rigtig fin creme, som er virkelig lækker og gør, at fødderne ikke udtørrer. Prisen er i den absolut dyre ende, men den fås ofte på tilbud. Jeg vil dog hellere bruge penge på fodcremen med hamp fra Body Shop. Jeg synes, den gør det en anelse bedre mht. mærkbart resultat.
Ingen spons eller reklame.
Cremen er købt for egne penge.
Indsendt af Birgitte B kl. 14.20 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Forår, Hausfrau, Livet i almindelighed
fredag den 8. maj 2020
Dagen blev ikke som planlagt
I dag, på St. Bededag, skulle min yngste søn have fejret sin konfirmation. I stedet er dagen udskudt til september. Det er total ærgerligt, men selvfølgelig nødvendigt. Vi ønsker at holde en stor fest og fejre ham. Så nu har lidt mere tid til at forberede det hele - selv om meget var på plads allerede.
Håber I får en dejlig St. Bededag
Indsendt af Birgitte B kl. 14.50 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed
torsdag den 7. maj 2020
I dag spiser vi hveder...
Traditionen tro så har jeg bagt hveder. Faktisk bagte jeg dem i går aftes, så min yngste kunne få hveder til morgenmad. Ungerne tager nemlig i sommerhus med deres far allerede i aften. Manden og jeg spiser dem i aften med smør, syltetøj og ost.
Denne gang har jeg bagt dem med både grahamsmel og hvedemel. Så det er en mere grov variant i år. Tror dog at jeg laver nogle helt hvide hvedemels hveder senere på måneden. Det er jo en virkelig lækker spise.
Indsendt af Birgitte B kl. 18.30 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Forår, Hausfrau, Hverdag, Livet i almindelighed, Mad
onsdag den 6. maj 2020
Bog nr. 15 - Ligblomsten
Jeg har lånt en ny bog, så jeg ikke er helt uden læsestof. Det var dog en kort fornøjelse, for jeg læste 'Ligblomsten' på én dag (i lørdags). De ca. 300 sider var letlæst. Som krimi flød den godt og der var et par overraskelser undervejs.
Karaktererne bliver fint introduceret. Man kunne nogle steder godt mærke, at det er en debut. Det er ikke sådan en helt klassisk krimi. Den kan sammenlignes lidt med Katrine Engbergs bøger. Man kommer lidt under huden på de enkelte karakterer.
Bogen følger journalisten Helouise og politiassistent Schäfer i deres jagt på morderen Anna. Den er ikke sådan en krimi, hvor man sidder yderst på stolen. Dog godt håndværk og absolut en stor anbefaling værd.
Jeg glæder mig til at læse nr. 2 i serien.
Indsendt af Birgitte B kl. 16.08 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
tirsdag den 5. maj 2020
... Og det gør det ret tidligt om morgenen. I år har vi stort set sovet for åbent vindue hver nat. Lige nu, hvor lyset igen er tilbage, så pipper de små fugle lystigt. Fra klokken meget tidligt. Igen i år er det en vanesag. Det er på mange måder dejligt - og på andre en irritation. Men jeg klager ikke. Ville blot ønske, at de kunne begynde lidt senere med pipperiet.
Indsendt af Birgitte B kl. 17.50 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Livet i almindelighed
mandag den 4. maj 2020
Reklame - indlægget er lavet i samarbejde med Med24.dk
Før i tiden var håndsprit ikke noget jeg brugte dagligt. Ikke engang hver uge, for at sige det rent ud. Det har ændret sig radikalt de sidste par måneder med Corona. Det tror jeg, at det har for mange andre. Der har endda været mangel på håndsprit flere steder. Herhjemme har vi også måtte grave langt ind i gemmerne for at finde lidt håndsprit.
Så da Med24.dk tilbød mig at teste et par af deres håndsprit, så slog jeg til. Jeg valgte to varianter - en lille og en mellem størrelse af to forskellige mærker. Begge er dog med glycerin for at undgå (for) udtørrede hænder.
Vi vasker normalt mest hænder med vand og sæbe. Og når vi er hjemme, så vasker vi hænder som hovedregel. Men når vi er ude, er det rart at have sprit med i lommen eller tasken. For der kan være langt til vand og sæbe. Jeg har fordelt de to tuber, så vi har en tube liggende fast i bilen. Den anden tube har min ældste søn fået med i tasken, da de selv skal medbringe håndsprit på gymnasiet.
Der er en del håndsprit, som virkelig ikke lugter behageligt. Den tube vi har i bilen - den rød/hvide - lugter nærmest godt. Og hænderne tørrer ikke ud ved brug. Den er hele familien fan af. Den grønne/hvide er mere kras i duften, men den virker jo storartet og fungerer godt. Den er mere praktisk end den anden på grund af klik-låget. Jeg går primært efter håndsprit i taskeformat. De der store dunke har vi ikke brug for. Og begge de to tuber er af en størrelse, som kan tages med ud.
Jeg bestilte på Med34.dk mandag og tirsdag blev varerne afsendt. Prisen på deres håndsprit er absolut også til at overkomme. Jeg ved, at status på udvalget af håndsprit skifter en del. For selvfølgelig er der varer, som kan blive udsolgt. Især i disse tider hvor efterspørgslen er stor. Med24.dk har dog lovet mig, at der altid er håndsprit på lager, så du ikke går forgæves. Har du en favorit kan du vælge at skrive dig op, så får du mail, når din vare er tilbage på lager.
Indsendt af Birgitte B kl. 16.47 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 19 - Dødelig løgn
Et myggestik, hotdogs og en weekend der gik
Bog nr. 18 - Hvor intet kan røre dig
Bog nr. 17 - Limelight
Husk at støtte dit lokale samfund
Accept af tingenes tilstand
I disse tider... - løbe-udgave
Bog nr. 16 - Mercedes-snittet
Dagen blev ikke som planlagt
I dag spiser vi hveder...
Bog nr. 15 - Ligblomsten
Bog nr. 14 - Profeterne i Evighedsfjorden
Fantastisk A/S tema. Temadesign af Jason Morrow. Leveret af Blogger.